stanford-oval/wikipedia huggingface dataset:
Abu Muslim Khorasani
Aiheesta muualla

Khorasanzameen.net: Abu Muslim Khorasani By Mr. Taher
Dr. Mansoor Alam: Islamic History: Part 8 – Early division in Islam (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Abbasidien hopeadirhami, jossa on sanaf Abu Muslim. Lyöty Mervissä vuonna 749 tai 750. David Collection, Kööpenhamina.
Käännös suomeksi
Lemmy Caution

Lemmy Caution on brittiläisen kirjailija Peter Cheyneyn luoma fiktiivinen etsivähahmo. Cheyney julkaisi yhteensä 10 Lemmy Caution -romaania vuosina 1936-1945. Vanhemmissa teoksissa Caution on FBI-agentti, myöhemmin yksityisetsivä. Ensimmäisen kirjan julkaisun aikoihin Cheyney toimi itsekin poliisina, mutta kirjan menestyksen myötä hänestä tuli päätoiminen kirjailija. Kirjat on ensimmäistä lukuun ottamatta julkaistu myös suomeksi 1940–1960-luvuilla.
Toisen maailmansodan jälkeen Cheyneyn dekkarit saavuttivat suurta suosiota Ranskassa. Vuosina 1953–1965 maassa valmistui yhteensä kahdeksan Lemmy Caution -elokuvaa. Kaikkien pääosaa esitti venäläistaustainen amerikkalaisnäyttelijä Eddie Constantine. Tunnetuin Lemmy Caution -elokuvista on Jean-Luc Godardin ohjaama, tyyliltään muista täysin poikkeava Lemmy Caution – piru mieheksi (1965).
Bernard Borderien ohjaamassa elokuvassa Eddie ja naiset (1962) on rooli myös suomalaisella Carita Järvisellä.
Kirjat

This Man Is Dangerous (1936)
Dames Don’t Care (1937) – Naiset eivät välitä (Lehtiyhtymä 1947), Naiset eivät häikäile (Viihdekirjat 1963)
Poison Ivy (1937) – Myrkkykukka (Gummerus 1958, 1972)
Can Ladies Kill? (1938) – Kiinalaisia kurveja (Gummerus 1963)
Don’t Get Me Wrong (1939) – Ammu ensin Lemmy (Viihdekirjat 1963)
You’d Be Surprised (1940) – Veljet, mikä tyttö (Gummerus 1962)
Your Deal, My Lovely (1941) – Kaunottaria sotapolulla (Viihdekirjat 1963)
Never a Dull Moment (1942) – Levätään vasta haudassa (Gummerus 1960)
You Can Always Duck (1943) – Tämä mies on vaarallinen (Viihdekirjat 1964)
I’ll Say She Does! (1945) – Savua ilman tulta (Gummerus 1958)
Elokuvat

Myrkkykukka (La môme vert-de-gris, 1953)
Tämä mies on vaarallinen (Cet homme est dangereux, 1953)
Naiset eivät häikäile (Les femmes s’en balancent, 1954)
Kahden nyrkin karuselli (Vous pigez?, 1955)
Käy päälle, Eddie (Comment qu’elle est!, 1960)
Eddie ja naiset (Lemmy pour les dames, 1962)
Voittamaton Eddie (À toi de faire... mignonne, 1963)
Lemmy Caution – piru mieheksi (Alphaville, une étrange aventure de Lemmy Caution, 1965)
Le retour de Lemmy Caution (TV-elokuva, 1989)
Käännös suomeksi
Dar es Salaamin yliopisto

| Dar es Salaamin yliopisto> University of Dar es Salaam Chuo Kikuu cha Dar es Salaam |
| --- | --- |
 Dar es Salaamin yliopiston Nkrumah Hall.
Motto:  Wisdom is Freedom.
Perustettu:  1.7.1970
Tyyppi:  julkinen
Sijainti:  Dar es Salaam,  Tansania
Sivusto:  www.udsm.ac.tz
Dar es Salaamin yliopisto (engl. University of Dar es Salaam, lyhennys UDSM; swahiliksi Chuo Kikuu cha Dar es Salaam) on Tansanian suurimmassa kaupungissa Dar es Salaamissa ja sen ympäristössä toimiva julkinen yliopisto. Maansa vanhin yliopisto on perustettu 1. heinäkuuta 1970. 1980-luvulle saakka UDSM oli käytännössä maansa ainoa yliopisto.
Itsenäistä yliopistoa edelsi heinäkuussa 1961 aloittanut, aluksi vain oikeustieteellisen tiedekunnan sisältänyt Lontoon yliopistoon kytkeytynyt korkeakoulu (University College Dar es Salaam). Vuonna 1963 tämä korkeakoulu oli yksi Itä-Afrikan yliopiston muodostaneista oppilaitoksista yhdessä ugandalaisen Makerere University Collegen (vuodesta 1970 Makereren yliopisto) ja kenialaisen Nairobi University Collegen (vuodesta 1970 Nairobin yliopisto) kanssa.
Vuonna 2013 UDSM:ssa suoritettiin 6 044 alempaa korkeakoulututkintoa (40 % naisopiskelijoilta), 1 065 maisteritutkintoa ja 42 tohtoritutkintoa sekä 167 muuta alemman korkeakoulututkinnon jälkeistä tutkintoa. Yliopistossa työskenteli noin 2 200 ihmistä. Yliopistossa on kaikkiaan vajaa 20 000 opiskelijaa.
Verkkonäkyvyyttä korostavassa espanjalaisessa Webometrics-yliopistorankingissa yliopisto ylsi vuonna 2018 Afrikan yliopistojen 32. sijalle ja maailmanlistan sijalle 2021.
Aiheesta muualla

Kuvia tai muita tiedostoja aiheesta Dar es Salaamin yliopisto Wikimedia Commonsissa
Yliopisto Facebookissa (englanniksi) (facebook.com)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:University of Dar es Salaam
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Ranska  BnF data  Saksa  Yhdysvallat  Ruotsi  Tšekki 2  Australia 
Muut:  IdRef 
Käännös suomeksi
Archaeology

| Archaeology |
| --- | --- |
Lehtityyppi:  tiedelehti
Aihealue:  arkeologia
Julkaisija:  Archaeological Institute of America
ISSN:  ISSN 0003-8113 ja 1943-5746
Levikki:  255 227
Perustettu:  1948
Kotimaa:  Yhdysvallat
Ilmestymistiheys:  kuusi kertaa vuodessa
Kieli:  englanti
Aiheesta muualla
OCLC
Kotisivu
Archaeology on Archaeological Institute of America julkaisema arkeologiaa käsittelevä aikakauslehti, joka perustettiin 1948. Se ilmestyy kuusi kertaa vuodessa. Sen paperijulkaisu ja verkkolehti tavoittaa yli 200 000 säännöllistä lukijaa vuosittain (levikki vuonna 2010 255 227, lähde hävinnyt). Yhteensä lehdellä on lukijoita arviolta 750 000 ympäri maailman.
Algerian Pasteur-instituutti

| Algerian Pasteur-instituutti معهد باستور Institut Pasteur d’Algérie> Tutkimuslaitoksen tiedot |
| --- | --- |
Perustettu:  1894
Sijainti:  Alger, Algeria
Pääkonttori:  1, Rue petit Staouéli, Dély Ibrahim, Algiers, Algeria 36.7530°N, 2.9657°E
Ministeriö:  Algerian terveysministeriö
Tutkimusala:  biolääketiede, kansanterveys
Johtaja:  Fawzi Derrar
Algerian Pasteur-instituutti (arab. معهد باستور‎, Ma‘had Bāstūr, ransk. Institut Pasteur d’Algérie, IPA) on Algerian pääkaupunki Algerissa toimiva, Algerian terveysministeriön alainen biolääketieteellinen tutkimus- ja koulutuslaitos. Instituutti perustettiin vuonna 1894.
Algerian ensimmäinen tunnistettu covid-19-tautitapaus oli maahan 17. helmikuuta 2020 saapunut italialainen, jonka tartunnasta raportoitiin 25. helmikuuta. Pasteur-instituutin laboratorio on maansa tärkein covid-19-tautiin sairastuneiden laboratorionäytteitä analysoiva laboratorio. Instituutin tilapäisenä johtajana toimii lääketieteen tohtori Fawzi Derrar. Hänen edeltäjänsä erotettiin maaliskuussa 2020.
Aiheesta muualla

Institut Pasteur d’Algérie (ranskaksi) (facebook.com)
Algeria’s COVID-19 hotline props up rapid response (12.3.2020) (englanniksi) (who.int)
La carte épidémiologie (Algerian terveysministeriön päivittäin ajantasaistama Covid-19 -tilanne) (Arkistoitu – Internet Archive) (ranskaksi) (sante.gov.dz)
Africa CDC Dashboard (Africa CDC:n Covid-19 -yleiskatsaussivu, sisältäen maakohtaiset, esille klikattavat arvot) (englanniksi) (africacdc.org)
Valtiollisia tai maanosan kansanterveyslaitoksia
| --- | --- |
Eurooppa:   ECDC   RIVM   ISHP   Sciensano   UKHSA   PHE   PHS   PHW   NCPHA   ISCIII   HPSC   Embætti landlæknis   ISS   GÖG   EODY   HZJZ   SPKC   SMLPC   LIH   ANSP   FHI   IPH   INSA   NIZP-PZH   Santé Publique France   INSP   Folkhälsomyndigheten   RKI   IPHS   ÚVZ SR   NIJZ   THL   BAG   SIF   SZÚ   TsHZ   NNK   RRPCEM   Rospotrebnadzor   Terviseamet 
Aasia:   IEDCR   KCDA   NIHRD   NCDC   NIHR   IPI   ICDC   NIPH   IPC   NIPH   NTsOZ   China CDC   IPH   NCPH   NHL   BPKIHS   Pakistanin terveysvirasto   PNIPH   Saudi CDC   NCID   Taiwan CDC   Thai NIH   NIHE 
Afrikka:    Africa CDC   IPA   NICD   EPHI   NMIMR   CPC   KEMRI   INRB   NCDC   IPM   IPM   INS   NCDC   IPCI   ZNPHI   IPD   NIH Somalia   PHI   NIMR   INH   IPT   UVRI 
Amerikka:   ANLIS   IAL   ISP   INCIENSA   PHAC   INS   IPK   INSP   INS   CDC 
Muut alueet:  AIHW
Huomaa: Malline on keskeneräinen, eikä toistaiseksi sisällä läheskään kaikkia kansallisia tai ylikansallisia kansanterveyslaitoksia tai -virastoja.
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Israel  Yhdysvallat  Tšekki 
Muut:  IdRef
Namibian yliopisto

| Namibian yliopisto> University of Namibia |
| --- | --- |
  

Perustettu:  1992
Tyyppi:  julkinen
Kansleri:  Kenneth Matengu (vara)
Opiskelijoita:  24 759
Sijainti:  Windhoek,  Namibia
Sivusto:  www.unam.edu.na
Namibian yliopisto (engl. University of Namibia, lyhennys UNAM) on vuonna 1992 perustettu julkinen yliopisto, jonka pääkampus sijaitsee Namibian pääkaupunki Windhoekissa. UNAM on Namibian suurin yliopisto, jossa opiskeli lukuvuonna 2017 runsas 24 700 opiskelijaa.
Opiskelijoista 95 prosenttia suoritti alempaa korkeakoulututkintoa ja 65 prosenttia oli naisia. Pääosa opiskelijoista (runsas 23 200) oli namibialaisia; kansainvälisiä opiskelijoita oli ainoastaan kuusi prosenttia. Yliopistolla oli Namibiassa yhteensä 12 kampusaluetta sekä seitsemän aluekeskusta. Pääkampuksella opiskelijoista toimi 52 prosenttia.
Namibian yliopisto sijoittui uniRankin digitaalista verkkoaineistoa korostavassa, ei-akateemisessa vuoden 2018 Afrikan 200 yliopiston vertailussa sijalle 29. Yliopiston sijoitus jäi kuitenkin kauas maailman kärkiyliopistojen tasosta, eikä yliopisto yltänyt esimerkiksi Times Higher Educationin (THE) vuoden 2018 maailman runsaan 1 000 arvostetuimman yliopiston joukkoon. THE-aineistossa oli kaikkiaan 27 artikkalaista yliopistoa. Espanjalaisen CSIC-tutkimuskeskuksen Webometrics-yliopistorankingissa Namibian yliopisto listattiin Afrikan yliopistojen 104. sijalle ja maailmanlistan sijalle 3448.
Hallinnollisesti yliopisto jakautuu neljään tiedekuntaan:
maatalouden, tekniikan ja luonnontieteiden tiedekunta
kauppa-, hallinto- ja oikeustieteellinen tiedekunta
pedagoginen ja humanistinen tiedekunta
terveys- ja eläinlääketieteellinen tiedekunta
Kesäkuussa 2018 yliopiston varakansleriksi nimitettiin Kenneth Matengu. Virkakausi on pituudeltaan kuusi vuotta.
Aiheesta muualla

Kuvia tai muita tiedostoja aiheesta Namibian yliopisto Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:University of Namibia
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Saksa  Israel  Yhdysvallat 
Käännös suomeksi
Journal of the American Medical Association

| Journal of the American Medical Association  (JAMA) |
| --- | --- |

Lehtityyppi:  aikakauslehti
Aihealue:  lääketiede
Julkaisija:  American Medical Association
ISSN:  ISSN 0098-7484
Perustettu:  1883
Päätoimittaja:  Howard Bauchner
Kotimaa:  Yhdysvallat
Ilmestymistiheys:  kerran viikossa
Kieli:  englanti
Aiheesta muualla
OCLC
Kotisivu
Journal of the American Medical Association (JAMA) on American Medical Associationin julkaisema viikoittain ilmestyvä vertaisarvioitu lääketieteen aikakauslehti ja sellaisena maailman laajalevikkisin. Lehti on perustettu vuonna 1883, ja sen päätoimittaja on Howard Bauchner.
Foreign Affairs

| Foreign Affairs |
| --- | --- |

Kustantaja:  Council on Foreign Relations
Julkaisija:  Council on Foreign Relations
ISSN:  ISSN 0015-7120
Perustettu:  1921
Päätoimittaja:  James F. Hoge, Jr.
Sitoutuneisuus:  sitoutumaton
Kotikunta:  New York City
Kotimaa:  Yhdysvallat
Ilmestymistiheys:  6
Kieli:  englanti
Aiheesta muualla
OCLC
Kotisivu
Foreign Affairs on yhdysvaltalainen Council on Foreign Relationsin julkaisema kuusi kertaa vuodessa ilmestyvä arvovaltainen lehti, joka käsittelee kansainvälisiä suhteita ja ulkopolitiikkaa. Lehti perustettiin vuonna 1921.
Council on Foreign Relations on vaikutusvaltainen yksityinen yhdysvaltalainen Yhdysvaltain ulkopolitiikkaan keskittyvä järjestö.
Khartumin yliopisto

| Khartumin yliopisto> جامعة الخرطوم‎ University of Khartoum |
| --- | --- |
  
 Yliopistoalueen portti.
Motto:  الله - الحقيقة - الوطن - الإنسانية (Allah - al-Haqiqa - al-Watan - al-Insaniyya; Jumala - Totuus - Oma maamme - Humaanisuus)
Perustettu:  1902
Tyyppi:  julkinen
Sijainti:  Khartum,  Sudan
Sivusto:  uofk.edu ja uofk.edu/en/
Khartumin yliopisto (arab. جامعة الخرطوم‎‎, engl. University of Khartoum, lyhennys UofK) on julkinen yliopisto Sudanin pääkaupunki Khartumssa.
Yliopisto on Sudanin vanhin. Se perustettiin vuonna 1902 nimellä Gordon Memorial College. Oppilaitos käynnisti toimintansa yleisenä perusasteen kouluna, joka sai ensimmäiset opiskelijat vuonna 1903. Vuonna 1905 aloitettiin toisen asteen opetus: ensin insinöörin ja maanmittarien apulaisten koulutuksella ja vuodesta 1906 nelivuotisella perusasteen opettajien koulutuksella. Vuonna 1924 collegesta kehittyi toisen asteen ammatillinen oppilaitos, joka keskittyi sharian, insinööritieteiden, opettajakoulutuksen, sihteerityön, kirjanpidon ja luonnontieteiden opettamiseen. Myös lääketieteellinen opetus aloitettiin (Kitchener School of Medicine, 1924).
Gordon Collegen päärakennus Khartumissa vuonna 1936.
Kitchener School of Medicine Khartumissa vuonna 1937.
Aiemman collegen päärakennus on nykyään Khartumin yliopiston luonnontieteellisen tiedekunnan käytössä.
Korkea-asteen opetus alkoi Sudanissa kuitenkin vasta vuonna 1936, kun oikeustieteen koulutus alkoi collegessa (School of Law). Vuoteen 1940 mennessä collegeen kuului jo maatalouden, taiteiden (humanististen tieteiden), oikeustieteen, luonnontieteiden, insinööritieteiden ja eläinlääketieteen osastot (koulut). Kullakin osastolla oli yhteys siihen hallinnon ministeriöön, jonne opiskelijoiden oletettiin tuonnempana työllistyvän. Toiminnot yhdistettiin vuonna 1945 nimelle Khartumin yliopiston tiedekunta, joka oli Lontoon yliopiston (University of London) alaisuudessa. Lontoon yliopisto järjesti lopputentit ja jakoi tutkintotodistukset. Vuonna 1951 myös lääketieteen opetus liittyi samaan kokonaisuuteen. Collegesta muodostettiin korkeakoulu nimellä Khartoum University College.
Maan itsenäistymisen (1956) seurauksena muodostettiin itsenäinen Khartumin yliopisto, joka on laajentunut huomattavasti myöhempinä vuosina.
Nykyään UofK on Sudanin korkeatasoisimpia yliopistoja yhdessä Sudanin tieteen ja teknologian yliopiston kanssa (1950). Afrikassa se sijoittuu joidenkin arvioiden mukaan 150 korkeatasoisimman yliopiston joukkoon.
Aiheesta muualla

Kuvia tai muita tiedostoja aiheesta Khartumin yliopisto Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:University of Khartoum
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Ranska  BnF data  Saksa  Israel  Yhdysvallat  Tšekki 2 
Muut:  IdRef 
Käännös suomeksi
Tansanian kansallinen lääketieteellinen tutkimuslaitos

| Tansanian kansallinen lääketieteellinen tutkimuslaitos The National Institute for Medical Research |
| --- | --- |

Tutkimuslaitoksen tiedot
Perustettu:  1977
Sijainti:  Dar es Salaam, Tansania
Pääkonttori:  3 Barak Obama Drive (P.O. Box 9653) (2448 Ocean Road), 11101 Dar es Salaam, Tansania 6.8119°S, 39.2973°E
Tutkimusala:  kansanterveys
Johtaja:  Yunus Mgaya
Tansanian kansallinen lääketieteellinen tutkimuslaitos (engl. The National Institute for Medical Research, lyhennys NIMR) on valtiollinen kansanterveyden tutkimuslaitos Tansanian pääkaupungissa Dar es Salaamissa. NIMR on perustettu vuonna 1977.
Laitosta on johtanut joulukuusta 2016 lähtien myös Dar es Salaamin yliopiston meribiologian professorina toimiva Yunus Mgaya.
Aiheesta muualla

National Institute for Medical Research (home page) (englanniksi) (nimr.or.tz)
Africa CDC Dashboard (Africa CDC:n Covid-19 -yleiskatsaussivu, sisältäen maakohtaiset, esille klikattavat arvot) (englanniksi) (africacdc.org)
Valtiollisia tai maanosan kansanterveyslaitoksia
| --- | --- |
Eurooppa:   ECDC   RIVM   ISHP   Sciensano   UKHSA   PHE   PHS   PHW   NCPHA   ISCIII   HPSC   Embætti landlæknis   ISS   GÖG   EODY   HZJZ   SPKC   SMLPC   LIH   ANSP   FHI   IPH   INSA   NIZP-PZH   Santé Publique France   INSP   Folkhälsomyndigheten   RKI   IPHS   ÚVZ SR   NIJZ   THL   BAG   SIF   SZÚ   TsHZ   NNK   RRPCEM   Rospotrebnadzor   Terviseamet 
Aasia:   IEDCR   KCDA   NIHRD   NCDC   NIHR   IPI   ICDC   NIPH   IPC   NIPH   NTsOZ   China CDC   IPH   NCPH   NHL   BPKIHS   Pakistanin terveysvirasto   PNIPH   Saudi CDC   NCID   Taiwan CDC   Thai NIH   NIHE 
Afrikka:    Africa CDC   IPA   NICD   EPHI   NMIMR   CPC   KEMRI   INRB   NCDC   IPM   IPM   INS   NCDC   IPCI   ZNPHI   IPD   NIH Somalia   PHI   NIMR   INH   IPT   UVRI 
Amerikka:   ANLIS   IAL   ISP   INCIENSA   PHAC   INS   IPK   INSP   INS   CDC 
Muut alueet:  AIHW
Huomaa: Malline on keskeneräinen, eikä toistaiseksi sisällä läheskään kaikkia kansallisia tai ylikansallisia kansanterveyslaitoksia tai -virastoja.
| Auktoriteettitunnisteet  |
| --- | --- |
Kansainväliset:  ISNI 
Kansalliset:  Israel  Yhdysvallat
IEEE Access

| IEEE Access |
| --- | --- |

Lyhenne:  IEEE Access
Lehtityyppi:  tiedelehti
Aihealue:  tekniikka (IEEE:n toiminnan osa-alueet)
Kustantaja:  IEEE
ISSN:  ISSN 2169-3536
Perustettu:  2013
Kotimaa:  Yhdysvallat
Ilmestymistiheys:  jatkuva
Kieli:  englanti
Aiheesta muualla
ieeeaccess.ieee.org
IEEE Access on yhdysvaltalaisen insinöörijärjestö IEEE:n (Institute of Electrical and Electronics Engineers) verkossa julkaisema avoimesti saatavilla oleva tieteellinen megajulkaisu. Se aloitti toimintansa vuonna 2013, ja nousi nopeasti vuosittain julkaistujen artikkelien lukumäärällä mitattuna maailman suurimpien tiedejulkaisujen joukkoon, ohittaen  Plos Onen alkuvuonna 2020 ainakin joksikin aikaa. Eräänä voimakkaan kasvun syynä pidetään IEEE Accessin nousua 2010-luvun loppupuolella erääksi kiinalaisten teknisten tieteiden tutkijoiden suosimaksi kansainväliseksi julkaisukanavaksi. Toukokuussa 2020 raportoitiin IEEE Accessin julkaiseman artikkelimäärän kasvaneen edeltävän 12 kuukauden aikana ehkä jopa 94 prosentilla noin 16 900:aan. Scopuksen aineiston mukaan kiinalaisia tieteentekjöitä oli mukana yli 60 prosentissa artikkeleista vuodesta 2018 alkuvuoteen 2020.
Maailmanlaajuisesti noin 400 000 jäsenen suuruisen insinöörijärjestö IEEE on maailman suurimpia teknisten alojen tiedejulkaisujen kustantajia. Se julkaisee noin 200 erilaista tekniikan alan aikakauslehteä tai tiedejulkaisua. Järjestö tukee vuosittain noin 2 000:ta tekniikan alan konferenssia. Järjestön poikkitieteellinen IEEE Access -julkaisu keskittyy IEEE:n aihepiireissä olevien teknisten tieteiden tutkimusartikkelien julkaisemiseen.
IEEE Access -lehti perii julkaistavaksi hyväksytyistä artikkeleista julkaisumaksun (APC, article processing charge). Vuonna 2022 julkaistavien artikkelien julkaisumaksun suuruus oli 1 850 euroa (2023: 1 950) lisättynä mahdollisilla paikallisilla veroilla. Insinöörijärjestö IEEE:n varsinaiset jäsenet saavat saavat alennuksen julkaisumaksusta. IEEE Access -verkkolehti hyväksyy noin 30 prosenttia saamistaan artikkelikäsikirjoituksista. Hyväksytyt artikkelit julkaistaan hyvin nopeasti, tyypillisesti 4-6 viikon kuluttua artikkelin vastaanottamisen jälkeen. Artikkelit julkaistaan avoimella Creative Commons -lisenssillä (tyypillisesti CC-BY-4.0 tai CC-BY-NC-ND). Julkaisun kahden vuoden vaikuttavuuskerroin oli 3,476 (2021).
Vuoden 2020 lopussa Kiinan tiedeakatemia, joka on kiinalaisen tiedekentän keskeisimpiä organisaatioita, julkaisi varoituslistan kansainvälisistä tiedejulkaisuista. Lista varoittaa kiinalaisia tutkijoita julkaisemasta useissa erityisesti avoimen lisenssin tutkimusjulkaisuissa ja suosittaa sen sijaan vastaavia kiinalaisia julkasukanavia. Varoituslista sisältää megajulkaisuista erityisesti IEEE Access-lehden. Ilmeisesti tästä syystä julkaisun vastaanottamien tutkimusartikkelien määrä romahti vuoden 2021 kolmen ensimmäisen kuukauden aikana.
Kupari

Kupari, vanhalta suomalaiselta nimeltään vaski, on metallinen alkuaine, jonka kemiallinen merkki on Cu (lat.  cuprum) ja CAS-numero 7440-50-8. Vapaana alkuaineena esiintyessään se on punaruskea, venyvä, pehmeä ja sitkeä metalli, ja sen CAS-numero on 7440-50-8.  Kemiallisen määritelmän mukaan se on jalometalli, mutta tavanomaisessa kielenkäytössä sitä ei sellaisena pidetä. Maankuoressa kuparia on keskimäärin noin 0,07 promillea eli 70 grammaa tonnissa.
Pieninä määrinä kupari on ihmiselle välttämätön hivenaine, jota tarvitaan esimerkiksi soluhengityksessä ja immuunipuolustusjärjestelmän toiminnassa. Suurempina määrinä se on kuitenkin myrkyllinen raskasmetalli.
Etymologia

On epäselvää, onko kupari saanut nimensä sanoista Cyprium aes, Kyproksen metalli, tai päinvastoin, onko Kyproksen saari Kupros saanut nimensä tästä metallista, jota esiintyy saarella runsaasti.
Esiintyminen

Kuparia esiintyy monissa malmeissa, kuten kuparikiisussa. Tärkeimmät malmit ovat sulfideja, oksideja ja karbonaatteja. Joskus kuparia löytyy luonnossakin metallisena, siis vapaana alkuaineena. Sen työstäminen vaikka langaksi on helppoa, ja siitä tehtyjä 10 000 vuotta vanhoja koruja onkin löydetty Irakin pohjoisosista. Vasta myöhemmin opittiin eristämään kuparia malmeista, ensin todennäköisesti malakiitista, joka on kuparikarbonaattia.
Suuria kupariesiintymiä on Yhdysvalloissa, Kanadassa, Chilessä, Perussa, Sambiassa ja Kongon demokraattisessa tasavallassa.
Vuonna 2022 maailmassa tuotettiin noin 22 miljoonaa tonnia kuparia. Suurimmat tuottajat olivat Chile, Kongon demokraattinen tasavalta, Peru ja Kiina, joista Chile tuotti 5,2 miljoonaa tonnia, Kongon demokraattinen tasavalta 2,2 miljoonaa tonnia, Peru 2,2 miljoonaa tonnia ja Kiina 1,9 miljoonaa tonnia.
Suomessa toimi vuosina 1910–1989 Outokummun kaivos, joka oli aikoinaan Euroopan toiseksi suurin kuparikaivos.
Isotoopit

Kuparilta on löydetty yli 20 isotooppia, joista pysyviä ovat 63Cu ja 65Cu. Luonnosta löydettävästä kuparista 69,15 % on isotooppia 63Cu ja 30,85 % isotooppia 65Cu. Pitkäikäisin radioaktiivinen isotooppi on 67Cu, jonka puoliintumisaika on 61,83 tuntia.
Ominaisuudet

Kupari on punaruskea, melko pehmeä ja helposti muokattava metalli. Se johtaa erinomaisesti sähköä ja lämpöä.
Kupari on kemiallisesti varsin passiivinen metalli. Se ei reagoi esimerkiksi veden kanssa. Ilman hapen kanssa se kuitenkin reagoi hitaasti niin, että sen pinnalle muodostuu hyvin ohut tumma kuparioksidikerros, joka hiilidioksidin vaikutuksesta muuttuu lopulta vihreäksi kuparikarbonaatiksi eli patinaksi (CuCO3). Toisin kuin rauta, joka saattaa ruostua kokonaan, kupari hapettuu ainoastaan pinnalta, ja sen pinnalle syntynyt oksidi- tai karbonaattikerros suojaa sitä hapettumasta syvemmältä.
Koska kupari on metallien sähkökemiallisessa jännitesarjassa vedyn jäljessä, se on kemiallisen määritelmän mukaan jalometalli. Toisin kuin epäjalot metallit, se ei reagoi useimpien happojenkaan kanssa. Typpihapon kanssa se kuitenkin reagoi, mutta ei vetyä vapauttaen, vaan hapettimena toimii typpihapon liuoksessa esiintyvä nitraatti-ioni on voimakas hapetin. Reaktio tapahtuu tällöin seuraavasti:
Käyttö

Kuparia käytetään sekä puhtaana että eri tavoin seostettuna. Se on ainoa tekninen metalli, jota käytetään merkittävissä määrin seostamattomana.
Useimmiten motiivina kuparin käytölle on sen erinomainen sähkön- tai lämmönjohtavuus tai sen korroosionkestävyys. Puhtaat kuparit voidaan jakaa kolmeen eri ryhmään:
Hapeton kupari
Deoksidoidut kuparit
Happikupari
Eniten kuparia käytetään nykyisin sähköjohtimiin ja elektroniikkateollisuudessa,. Lisäksi sitä käytetään rakennusalalla muun muassa putkistoihin sekä teollisuuslaitteisiin kuten lämmönvaihtimiin.
Kuparia käytetään myös muiden metallien kuten kullan seosaineena.
Kuparin antimikrobisia ominaisuuksia on tutkittu, ja sitä käytetään joillakin kosketuspinnoilla, koska bakteerit ja virukset elävät siinä lyhyemmän ajan. Valmistetaan myös hengityssuojaimia, jotka sisältävät tämän ominaisuuden vuoksi pienen määrän kuparia.
2000-luvun alussa kuparia tuotettiin noin 12 miljoonaa tonnia vuodessa.